Na temelju članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), gradonačelnik Grada Koprivnice 29.12.2017. godine donio je

**ZAKLJUČAK**

**o prihvaćanju okončanog obračuna izvedenih radova na izgradnji spojne ceste i kabelske kanalizacije između Ulice Čarda i Peteranske ceste u Koprivnici**

**I.**

 Prihvaća se okončani obračun izvedenih radova na izgradnji spojne ceste i kabelske kanalizacije između Ulice Čarda i Peteranske ceste u Koprivnici, utvrđen u Zapisniku o primopredaji radova i okončanom obračunu, KLASA: 340-03/17-01/0016, URBROJ: 2137/01-06-01/6-17-63, od 21. prosinca 2017. godine.

 **II.**

Zapisnik iz točke I. ovog Zaključka, nalazi se u prilogu i čini sastavni dio ovog Zaključka.

KLASA: 340-03/17-01/0016

URBROJ: 2137/01-06-01/6-18-64

Koprivnica, 29.12.2017.

 GRADONAČELNIK:

 Mišel Jakšić, dipl. oec.

**O B R A Z L O Ž E N J E**

Naručitelj Grad Koprivnica i Izvoditelj Koming d.o.o., Koprivnica ugovorili su izvođenje radova na izgradnji spojne ceste i kabelske kanalizacije između Ulice Čarda i Peteranske ceste u Koprivnici dana 26.06.2017. godine za iznos od 716.835,04 kuna bez PDV-a, odnosno 896.043,80 kuna s PDV-om.

Izvoditelj je u potpunosti izvršio sve ugovorne obveze te je izveo radove u ugovorenom roku.

Za predmetnu investiciju uspješno je proveden tehnički pregled te je 21.12.2017. godine između ugovaratelja izvršena primopredaja i okončani obračun izvedenih radova.

Sveukupna vrijednost izvedenih radova je 745.617,02 kuna bez PDV-a, odnosno 932.021,28 kuna sa PDV-om. Vrijednost izvedenih radova veća je od ugovorenog iznosa zbog povećanja obima radova u raskrižju Ulice Čarda sa spojnom cestom. Povećanje iznosa je unutar dopuštenog prekoračenja od 5 posto.

Zapisnik o primopredaji i okončanom obračunu je sastavni dio ovog Zaključka.

Sukladno naprijed navedenom, predlaže se donošenje ovog Zaključka.

 Nositelj izrade i predlagatelj akta:

 UPRAVNI ODJEL ZA IZGRADNJU GRADA I PROSTORNO UREĐENJE

 Odsjek za izgradnju grada

 Voditelj

 Mario Perković, dipl. inž. građ.

 ODSJEK ZA IZGRADNJU GRADA

 Viši stručni suradnik za građenje:

Dejan Mihalec, dipl. inž. prom.